ประกาศศูนย์อำนวยการบริหารจังหวัดชายแดนภาคใต้ประกาศศูนย์อำนวยการบริหารจังหวัดชายแดนภาคใต้เรื่องแบ่งส่วนงานศูนย์อำนวยการบริหารจังหวัดชายแดนภาคใต้พ.ศ. ๒๕๕๔[๑] ด้วยพระราชบัญญัติการบริหารราชการจังหวัดชายแดนภาคใต้พ.ศ. ๒๕๕๓ ได้ผ่านความเห็นชอบของรัฐสภา เมื่อวันที่ ๓ พฤศจิกายน ๒๕๕๓ได้ประกาศในราชกิจจานุเบกษา และมีผลบังคับใช้ตั้งแต่วันที่ ๓๐ ธันวาคม ๒๕๕๓อาศัยอำนาจตามความมาตรา ๑๗แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓จึงกำหนดโครงสร้างการบริหาร อัตรากำลังและอำนาจหน้าที่ของส่วนงานภายในศูนย์อำนวยการบริหารจังหวัดชายแดนภาคใต้ (ศอ.บต.)ดังนี้ข้อ ๑ การจัดแบ่งกลุ่มภารกิจของ ศอ.บต.ตามที่พระราชบัญญัติกำหนดไว้ ดังนี้๑.๑ กลุ่มภารกิจด้านอำนวยการและบริหารได้แก่ งานบริหารงานทั่วไป อำนวยการและประสานราชการ งานการเงิน การบัญชี การคลังงานการเจ้าหน้าที่ งานการพัฒนาระบบบริหาร งานสภาที่ปรึกษาการบริหารและการพัฒนาจังหวัดชายแดนภาคใต้งานพัฒนาความสัมพันธ์กับต่างประเทศ งานตรวจสอบภายใน งานประชาสัมพันธ์งานเทคโนโลยีสารสนเทศและการสื่อสาร งานยุทธศาสตร์และงบประมาณ๑.๒ กลุ่มภารกิจด้านเศรษฐกิจและสังคมได้แก่ งานเศรษฐกิจการเกษตร/อุตสาหกรรม/พาณิชย์การค้า/บริการและการท่องเที่ยวและเศรษฐกิจชุมชนงานด้านชายแดนและการค้าต่างประเทศ งานประสานองค์กรภาคเอกชน/องค์กรพัฒนาเอกชนงานพัฒนาโครงสร้างพื้นฐานทางเศรษฐกิจ งานพัฒนาทักษะฝีมือแรงงาน งานเยาวชนสตรีและผู้ด้อยโอกาส งานพัฒนาคุณภาพชีวิตและสุขภาพอนามัย งานช่วยเหลือเยียวยา ผู้ได้รับผลกระทบงานส่งเสริมการลงทุน (BOI) และงานพัฒนาเขตเศรษฐกิจพิเศษ๑.๓ กลุ่มภารกิจด้านการศึกษา ศาสนาและวัฒนธรรม ได้แก่ งานส่งเสริมและสนับสนุนจัดการศึกษาทุกระดับ งานศาสนางานวัฒนธรรมและกีฬา งานส่งเสริมแนวความคิดด้านพหุวัฒนธรรม และงานกิจการฮัจญ์๑.๔ กลุ่มภารกิจด้านอำนวยความเป็นธรรมได้แก่ งานพัฒนาระบบยุติธรรม งานรับเรื่องราวร้องทุกข์ งานคุ้มครองสิทธิงานนิติการ และงานติดตามคดีข้อ ๒ หลักโครงสร้างองค์กร แบ่งเป็น ๓ ส่วนดังนี้๒.๑ ส่วนผู้บริหาร ประกอบด้วย เลขาธิการจำนวน ๑ ตำแหน่ง และรองเลขาธิการ จำนวน ๔ ตำแหน่ง (ด้านอำนวยการและบริหารด้านเศรษฐกิจและสังคม ด้านการศึกษา ศาสนา และวัฒนธรรม และด้านอำนวยความเป็นธรรม)๒.๒ ส่วนผู้เชื่อมประสาน ได้แก่คณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) และผู้ช่วยเลขาธิการ๒.๓ ส่วนผู้ปฏิบัติ ได้แก่ ภารกิจ สำนักสำนักงาน และกลุ่มงานต่าง ๆข้อ ๓ อัตรากำลังข้าราชการผู้ที่ปฏิบัติงานประจำศูนย์อำนวยการบริหารจังหวัดชายแดนภาคใต้เมื่อพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓มีผลบังคับใช้และจำเป็นต้องมีผู้ปฏิบัติงานใน ศอ.บต. สามารถใช้อัตรากำลังผู้ปฏิบัติงานประจำในศอ.บต. ทั้ง ๑๙๕ ตำแหน่งได้โดยข้าราชการดังกล่าวยังคงสังกัดอยู่ที่ส่วนราชการเดิมตามที่ ก.พ. กำหนดไว้ เพื่อให้มีโอกาสสับเปลี่ยนหมุนเวียนผู้ปฏิบัติงานและเชื่อมต่อการทำงานที่เกี่ยวข้องระหว่างส่วนราชการกับการปฏิบัติงานประจำในศอ.บต.ข้อ ๔ ให้แบ่งส่วนราชการ อัตรากำลังและอำนาจหน้าที่ของส่วนราชการศูนย์อำนวยการบริหารจังหวัดชายแดนภาคใต้ ดังนี้ศูนย์อำนวยการบริหารจังหวัดชายแดนภาคใต้มีอัตรากำลัง ขอบเขตอำนาจหน้าที่ของแต่ละสำนักและกลุ่มงาน ดังนี้๔.๑ สำนักบริหารกลางกำหนดให้ตำแหน่งของหัวหน้าหน่วยงานเป็นอำนวยการระดับสูง อัตรากำลังรวม ๓๔ ตำแหน่งประกอบด้วย ๑ สำนักงาน ๓ กลุ่มงาน ดังนี้(๑) สำนักงานเลขานุการสภาที่ปรึกษามีหน้าที่รับผิดชอบเกี่ยวกับการประชุมของสภาที่ปรึกษาเสริมสร้างสันติสุขจังหวัดชายแดนภาคใต้ทั้งมวลและให้การสนับสนุนการปฏิบัติงานของสภาที่ปรึกษาในทุกรูปแบบรวมทั้งประมวลผลแนวทางปฏิบัติและมติที่ประชุมของสภาที่ปรึกษาแจ้งให้หน่วยงานที่เกี่ยวข้องรับไปดำเนินการและให้การสนับสนุนที่ปรึกษาเสริมสร้างสันติสุขจังหวัดและอำเภอ(๒) กลุ่มงานอำนวยการและประสานราชการมีหน้าที่รับผิดชอบเกี่ยวกับงานสารบรรณ งานธุรการ การรับ - ส่ง ไปรษณียภัณฑ์งานธุรการ งานการประชุม งานการเงินและพัสดุ การสื่อสารทุกระบบและโครงการระบบกล้องโทรทัศน์วงจรปิด (CCTV) ในพื้นที่จังหวัดชายแดนภาคใต้รวมทั้งการรับแจ้งเหตุจากประชาชนในกรณีมีเหตุขัดข้องการปรับปรุงซ่อมแซมและแก้ไขระบบกล้องโทรทัศน์วงจรปิดเบื้องต้นตลอดจนงานนโยบายพิเศษอื่น ๆ รวมทั้งเป็นส่วนประสานราชการกับส่วนกลาง(๓) กลุ่มงานบริหารงานบุคคลมีหน้าที่รับผิดชอบเกี่ยวกับการบริหารบุคคลภาครัฐเกี่ยวกับการพิจารณาบำเหน็จความชอบประจำปีกรณีพิเศษแก่ข้าราชการในจังหวัดชายแดนภาคใต้ การเลือกสรร/ขอสนับสนุนอัตรากำลังข้าราชการให้มาช่วยราชการการสนับสนุนส่งเสริมข้าราชการที่มีผลงานดีเด่นให้ได้รับตำแหน่งสูงขึ้นเป็นกรณีพิเศษ ดำเนินการแก้ไขปัญหาทางสังคมจิตวิทยาที่เกิดจากข้าราชการด้วยมาตรการทางการปกครอง เสนอแนะให้มีการโยกย้ายข้าราชการที่มีพฤติกรรมไม่เหมาะสมออกนอกเขตพื้นที่จังหวัดชายแดนภาคใต้การลงโทษทางวินัยและอาญา และส่งเสริมคัดเลือกข้าราชการและผู้นำท้องถิ่นดีเด่นประจำปี(๔) กลุ่มงานวิเทศสัมพันธ์มีหน้าที่รับผิดชอบเกี่ยวกับการกระชับความสัมพันธ์และความร่วมมือกับประเทศเพื่อนบ้านตลอดจนยกระดับความสัมพันธ์กับประเทศมุสลิม ขยายความสัมพันธ์ทางการค้าการลงทุนกับประเทศมุสลิม การประสานดำเนินงานแก้ไขปัญหาบุคคล ๒ สัญชาติและการหลบหนีเข้าเมืองโดยผิดกฎหมายการแก้ไขปัญหาการจ้างงานและแรงงานไทยที่เข้าไปรับจ้างทำงานในประเทศมาเลเซียส่งเสริมสนับสนุนการดำเนินงานของส่วนราชการเพื่อให้เกิดความร่วมมือในระดับอนุภูมิภาค และท้องถิ่นชายแดนไทย - มาเลเซียในด้านต่าง ๆรวมทั้งเสริมสร้างความสัมพันธ์อันดีระหว่างหน่วยงานและบุคลากรที่ปฏิบัติงานตามแนวชายแดนของทั้งสองประเทศ๔.๒ สำนักนโยบายและแผนกำหนดให้ตำแหน่งของหัวหน้าหน่วยงานเป็นอำนวยการระดับสูง อัตรากำลังรวม ๑๐ ตำแหน่งประกอบด้วย ๒ กลุ่มงาน ดังนี้(๑)กลุ่มงานประสานนโยบายและติดตามประเมินผลมีหน้าที่รับผิดชอบในการจัดทำแผนพัฒนาและแก้ไขปัญหาจังหวัดชายแดนภาคใต้การวิเคราะห์นโยบายการแปลงนโยบายการบริหารและการพัฒนาจังหวัดชายแดนภาคใต้ไปสู่การปฏิบัติ การควบคุมกำกับ ดูแลให้เกิดเอกภาพตามนโยบายการบริหารและการพัฒนาจังหวัดชายแดนภาคใต้การวิเคราะห์จัดทำงบประมาณประจำปีของ ศอ.บต.การประเมินผลการปฏิบัติงานตามยุทธศาสตร์แผนงาน/โครงการต่าง ๆ ในพื้นที่ การติดตามและจัดทำรายงานผลการดำเนินงานตามนโยบายของรัฐบาลงานวิจัยและประเมินผลการดำเนินงานตามนโยบายการบริหารและการพัฒนาจังหวัดชายแดนภาคใต้เสนอต่อผู้บริหารระดับสูงและหน่วยงานที่เกี่ยวข้องทราบเป็นระยะ(๒)กลุ่มงานยุทธศาสตร์พัฒนาและแก้ไขปัญหาจังหวัดชายแดนภาคใต้ มีหน้าที่รับผิดชอบดำเนินการประสานงานและจัดประชุมเชิงปฏิบัติการเพื่อกำหนดยุทธศาสตร์ด้านการพัฒนาจังหวัดชายแดนภาคใต้การนำนโยบายของรัฐบาลด้านความมั่นคงนโยบายการบริหารและการพัฒนาจังหวัดชายแดนภาคใต้ลงสู่การปฏิบัติรวมทั้งประสานให้องค์กรปกครองท้องถิ่นในพื้นที่สนับสนุนงบประมาณและการบริหารงานเพื่อเสริมสร้างสันติสุขในพื้นที่จังหวัดชายแดนภาคใต้๔.๓ สำนักงานบริหารงานยุติธรรมกำหนดให้ตำแหน่งของหัวหน้าหน่วยงานเป็นอำนวยการระดับสูง อัตรากำลังรวม ๔๒ ตำแหน่งประกอบด้วย ๒ ส่วน คือ๔.๓.๑ ศูนย์ดำรงธรรมจังหวัดชายแดนภาคใต้มี ๒ กลุ่มงาน ดังนี้(๑) กลุ่มงานรับเรื่องราวร้องทุกข์มีหน้าที่รับผิดชอบ- สนับสนุนบทบาทฝ่ายปกครองในการอำนวยความเป็นธรรม และส่งเสริมระบบงานยุติธรรม เพื่ออำนวยความเป็นธรรมโดยใช้กลไกคณะกรรมการที่ปรึกษางานรับเรื่องราวร้องทุกข์เป็นองค์กรหลักในการดำเนินการ- แก้ไขปัญหาสังคมจิตวิทยาในพื้นที่โดยการรับเรื่องราวร้องเรียน ร้องทุกข์ ทุกประเภททั้งทางด้านเอกสาร เช่น จดหมายจดหมายอิเลคทรอนิคส์ (E-mail) การร้องเรียนด้วยตนเองของราษฎรการร้องเรียนร้องทุกข์ที่หน่วยงานอื่น ๆ ส่งมาเพื่อพิจารณาดำเนินการการแจ้งเหตุร้าย หรือร้องเรียน ร้องทุกข์ผ่านระบบข้อความสั้น SMS โดยมุ่งเน้นการดำเนินการต่อการประพฤติปฏิบัติหน้าที่มิชอบและการไม่เข้าใจ เข้าถึงวัฒนธรรม ความเชื่อ ประเพณีที่เป็นเอกลักษณ์เฉพาะพื้นที่โดยการสืบสวน และติดตามแสวงหาข้อเท็จจริงเกี่ยวกับการร้องเรียน ร้องทุกข์พร้อมทั้งประสานหน่วยงานที่เกี่ยวข้องจนกว่าการดำเนินการตามข้อร้องเรียนร้องทุกข์นั้นเสร็จสิ้นหรือยุติ แจ้งรายงานให้ผู้ร้องทราบในการนี้เมื่อตรวจสอบข้อเท็จจริงพบว่าเจ้าหน้าที่ของรัฐปฏิบัติงานไม่เอื้ออำนวยต่อการสร้างสันติสุขในพื้นที่หรือมีมลทินมัวหมอง ประสานกับสำนักบริหารกลาง ศอ.บต.เพื่อดำเนินมาตรการต่อข้าราชการที่ประพฤติตัวไม่เหมาะสมโดยใช้มาตรการโยกย้ายออกนอกพื้นที่การเสนอส่วนราชการต้นสังกัดเพื่อดำเนินการทางวินัยรวมทั้งการดำเนินคดีทางอาญาเมื่อมีมูลความผิด(๒) กลุ่มงานให้คำปรึกษาทางกฎหมายมีหน้าที่รับผิดชอบเกี่ยวกับการจัดให้มีทนายความ หรือผู้มีความรู้ด้านกฎหมายคอยให้คำปรึกษาทางกฎหมายแก่ประชาชนที่มาประสานขอคำปรึกษา ณ ศอ.บต.๔.๓.๒ ส่วนงานอำนวยความยุติธรรม มี ๔กลุ่มงาน ดังนี้(๑) กลุ่มงานประสานงานยุติธรรมมีหน้าที่รับผิดชอบในการดำเนินงานนำแนวทางสันติวิธี/ยุติธรรมเชิงสมานฉันท์และยุติธรรมทางเลือกมาใช้ในการปฏิบัติงานในพื้นที่อย่างเป็นรูปธรรมเพื่อสร้างความสมานฉันท์ในพื้นที่จังหวัดชายแดนภาคใต้รวมทั้งการประสานและกำกับดูแลการดำเนินงานในการอำนวยความยุติธรรมตามภารกิจของกระทรวงยุติธรรมกับยุติธรรมจังหวัดเครือข่ายยุติธรรมชุมชน และหน่วยงานในกรอบยุติธรรม เพื่อระงับข้อพิพาทและอำนวยความยุติธรรมให้แก่ประชาชนได้อย่างทั่วถึง(๒)กลุ่มงานคุ้มครองสิทธิเสรีภาพและช่วยเหลือประชาชนทางกฎหมายมีหน้าที่รับผิดชอบในการคุ้มครองสิทธิเสรีภาพและให้ความช่วยเหลือประชาชนทางกฎหมายรวมทั้งการให้ความช่วยเหลือสงเคราะห์เหยื่อ พยานและผู้ได้รับผลกระทบในคดีอาญาและจากเหตุการณ์ความไม่สงบพื้นที่จังหวัดชายแดนภาคใต้ตามกฎหมายและทางราชการกำหนดรวมทั้งการคุ้มครองพยานด้วย(๓) กลุ่มงานคดีพิเศษและติดตามคดีมีหน้าที่รับผิดชอบในการป้องกันและดำเนินการสืบสวนสอบสวนคดีพิเศษในความรับผิดชอบของกระทรวงยุติธรรมการติดตามคดีที่ประชาชนร้องทุกข์/ร้องเรียนหรือได้รับมอบหมายซึ่งอยู่ในความรับผิดชอบ(๔) กลุ่มงานพัฒนาระบบงานยุติธรรมมีหน้าที่รับผิดชอบในการประสานการพัฒนาระบบงานยุติธรรมให้สอดคล้องกับขนบธรรมเนียมประเพณี วัฒนธรรม ศาสนา และวิถีชีวิตของประชาชนในจังหวัดชายแดนภาคใต้การพัฒนาระบบข้อมูลและระบบเทคโนโลยีสารสนเทศให้สามารถสนับสนุนการพัฒนาระบบงานยุติธรรมได้อย่างมีประสิทธิภาพ๔.๔ สำนักพัฒนาบุคลากรกำหนดให้ตำแหน่งของหัวหน้าหน่วยงานเป็นอำนวยการระดับสูง อัตรากำลังรวม ๒๑ ตำแหน่งประกอบด้วย ๒ กลุ่มงาน คือ(๑)กลุ่มงานยุทธศาสตร์พัฒนาเจ้าหน้าที่ของรัฐ มีหน้าที่รับผิดชอบเกี่ยวกับการอบรมปฐมนิเทศข้าราชการ พนักงานของรัฐ พนักงานส่วนท้องถิ่นพนักงานรัฐวิสาหกิจ ที่บรรจุมาใหม่เพื่อสร้างความรู้ความเข้าใจในเหตุการณ์ความไม่สงบเรียบร้อยที่เกิดขึ้นรวมทั้งวัฒนธรรมประเพณีที่เป็นเอกลักษณ์เฉพาะพื้นที่เมื่อเข้ามารับราชการในจังหวัดชายแดนภาคใต้ครั้งแรกรวมทั้งให้รับรู้และเตรียมตัวรับสถานการณ์ความไม่สงบเรียบร้อยในพื้นที่(๒)กลุ่มงานพัฒนาประสิทธิภาพเจ้าหน้าที่ของรัฐมีหน้าที่รับผิดชอบวางแผนพัฒนาบุคลากรภาครัฐและท้องถิ่นรวมทั้งกำนัน ผู้ใหญ่บ้านผู้ช่วยผู้ใหญ่บ้าน ในจังหวัดชายแดนภาคใต้ ให้มีประสิทธิภาพมากยิ่งขึ้นมีความเข้าใจในยุทธศาสตร์พระราชทาน เข้าใจ เข้าถึง พัฒนาแนวคิดสันติวิธีสมานฉันท์และการทำงานบูรณาการร่วมกัน ระหว่างฝ่ายทหาร ฝ่ายปกครองฝ่ายตำรวจ ผู้ปกครองท้องที่ ผู้นำศาสนา องค์กรภาคเอกชน๔.๕ สำนักประสานนโยบายสังคมจิตวิทยากำหนดให้ตำแหน่งของหัวหน้าหน่วยงานเป็นอำนวยการระดับสูง อัตรากำลังรวม ๓๔ ตำแหน่งประกอบด้วย ๓ กลุ่มงาน คือ(๑)กลุ่มงานวิเคราะห์และประเมินสถานการณ์ มีหน้าที่รับผิดชอบเกี่ยวกับการศึกษาวิเคราะห์แนวโน้มสถานการณ์ การพัฒนาความสัมพันธ์และเสริมสร้างความเข้าใจอันดี และขจัดเงื่อนไขความหวาดระแวงระหว่างหน่วยงานราชการและประชาชนในพื้นที่รวมทั้งส่งเสริมพลังความร่วมมือจากประชาชนในการแจ้งเบาะแสและข่าวสารการก่อความไม่สงบเรียบร้อยงานการข่าวมวลชน(๒) กลุ่มงานประชาสัมพันธ์และพัฒนาสัมพันธ์มีหน้าที่รับผิดชอบการดำเนินการจิตวิทยามวลชนในพื้นที่โดยรูปแบบการสร้างความรู้ความเข้าใจโดยการสร้างทีมประชาสัมพันธ์จิตวิทยาเคลื่อนที่ให้ประชาชนได้เข้าใจภาครัฐโดยการจัดโครงการบริการประชาชน การดำเนินการสร้างความสัมพันธ์กับสื่อมวลชนเพื่อความเข้าใจอันดีและถูกต้องการวางแผนกำหนดรูปแบบ และแผนงานประชาสัมพันธ์ การควบคุม กำกับดูแลการดำเนินงานประชาสัมพันธ์ ทั้งสื่อสิ่งพิมพ์และสื่อโทรทัศน์วิทยุเพื่อให้ประชาชนได้เข้าใจภาครัฐไปในทิศทางที่ถูกต้องและให้สอดคล้องกับนโยบายการบริหารและการพัฒนาจังหวัดชายแดนภาคใต้งานผลิตเอกสารเป็นรูปเล่ม เผยแพร่ ประชาสัมพันธ์เพื่อสร้างความเข้าใจที่ถูกต้องแก่ประชาชนในจังหวัดชายแดนภาคใต้(๓) กลุ่มงานสังคมจิตวิทยามวลชนมีหน้าที่รับผิดชอบเกี่ยวกับการเสริมสร้างพลังมวลชนจัดตั้งทั้งในและนอกรูปแบบและประสานการใช้กำลังภาคประชาชนทุกรูปแบบ ให้มีส่วนร่วมในการรักษาความมั่นคงปลอดภัยของหมู่บ้านชุมชนและสนับสนุนหน่วยงานราชการในการพัฒนาและแก้ไขปัญหาความไม่สงบเรียบร้อยในจังหวัดชายแดนภาคใต้ชรบ./อรบ./อส./ทสปช.(๔) กลุ่มงานเยียวยาผู้ได้รับผลกระทบมีหน้าที่รับผิดชอบช่วยเหลือเยียวยาประชาชนที่ได้รับผลกระทบจากเหตุการณ์ความไม่สงบในจังหวัดชายแดนภาคใต้การเยี่ยมเยียนปลอบขวัญและให้กำลังใจผู้ได้รับผลกระทบ สร้างความเข้าใจที่ถูกต้องบรรเทาความโกรธแค้น ความกดดัน ตลอดจนสร้างสัมพันธ์ที่ดีกับครอบครัว ชุมชนเพื่อสร้างความรู้สึกที่ดีระหว่างราชการกับประชาชน๔.๖ สำนักประสานนโยบายการศึกษา ศาสนาวัฒนธรรม และการกีฬา กำหนดให้ตำแหน่งของหัวหน้าหน่วยงานเป็นอำนวยการระดับสูงอัตรากำลังรวม ๒๘ ตำแหน่ง ประกอบด้วย ๓ กลุ่มงาน คือ(๑) กลุ่มงานพัฒนาการศึกษามีหน้าที่รับผิดชอบ ส่งเสริมและประสานการศึกษา กับหน่วยงานที่รับผิดชอบในการจัดการศึกษาทั้งในระบบนอกระบบ และการศึกษาพิเศษ เน้นการพัฒนารูปแบบการจัดการเรียนการสอนให้สอดคล้องกับความต้องการของพื้นที่และดำเนินงานนโยบายพิเศษที่ผู้บังคับบัญชามอบหมาย(๒) กลุ่มงานศาสนาและวัฒนธรรมมีหน้าที่รับผิดชอบการส่งเสริมและสนับสนุนแนวทางการดำเนินงานเกี่ยวกับการปฏิบัติตามแนวทางที่ถูกต้องตามหลักศาสนาประสานการดำเนินงานกับหน่วยงานที่เกี่ยวข้องในด้านศาสนาต่าง ๆ ในพื้นที่ตลอดจนการประสานการดำเนินงานด้านกิจการฮัจญ์กับกรมการศาสนา และกระทรวงมหาดไทยรวมทั้งการประสานการปฏิบัติกับผู้ประกอบการกิจการฮัจญ์ เพื่อให้การดำเนินการเป็นไปตามพระราชบัญญัติส่งเสริมกิจการฮัจญ์ให้การสนับสนุนการปฐมนิเทศการอำนวยความสะดวกแก่ผู้เดินทางไปประกอบพิธีฮัจญ์ร่วมกับกรมการศาสนา ในพื้นที่จังหวัดชายแดนภาคใต้การประสานการดำเนินงานด้านวัฒนธรรมกับหน่วยงานที่รับผิดชอบในพื้นที่ และส่งเสริมอนุรักษ์ประเพณีวัฒนธรรม ศิลปินพื้นบ้านรวมทั้งการแลกเปลี่ยนวัฒนธรรมกับประเทศเพื่อนบ้านชายแดนภาคใต้(๓) กลุ่มงานพัฒนาการกีฬามีหน้าที่รับผิดชอบเกี่ยวกับการส่งเสริมและสนับสนุนให้เด็กและเยาวชนในพื้นที่จังหวัดชายแดนภาคใต้หันมาสนใจในการเล่นกีฬา สนับสนุนให้มีการแข่งขันกีฬาระหว่าง จังหวัดชายแดนภาคใต้และส่งเสริมให้เด็กและเยาวชนที่มีความสามารถด้านกีฬาได้มีการพัฒนาไปสู่ความเป็นเลิศในระดับชาติ๔.๗สำนักประสานนโยบายการพัฒนาเศรษฐกิจและสังคมกำหนดให้ตำแหน่งของหัวหน้าหน่วยงานเป็นอำนวยการระดับสูง อัตรากำลังรวม ๒๘ ตำแหน่งประกอบด้วย ๓ กลุ่มงาน คือ(๑) กลุ่มงานประสานการพัฒนาเศรษฐกิจมีหน้าที่รับผิดชอบในการรวบรวมประสานแผนงาน/โครงการและอำนวยความสะดวกตลอดจนช่วยเหลือสนับสนุนในการปฏิบัติงานของหน่วยราชการ/เอกชนในด้านการส่งเสริมด้านการลงทุนของภาคเอกชนในพื้นที่จังหวัดชายแดนภาคใต้(๒)กลุ่มงานประสานการพัฒนาเศรษฐกิจชุมชนมีหน้าที่รับผิดชอบในการส่งเสริมประสานการพัฒนาวิสาหกิจ ชุมชนเพื่อให้ประชาชนมีรายได้เสริมในการยกฐานะความเป็นอยู่ที่ดีขึ้นภายใต้ปรัชญาแนวคิดเศรษฐกิจพอเพียง(๓) กลุ่มงานพัฒนาสังคมและคุณภาพชีวิตมีหน้าที่รับผิดชอบเกี่ยวกับการเสริมสร้างสมรรถนะเพิ่มประสิทธิภาพและยกระดับคุณภาพชีวิตเด็กเยาวชนและสตรีให้มีศักยภาพพร้อมเข้ามามีส่วนร่วมในการพัฒนาสังคม เศรษฐกิจการเมืองการปกครอง รวมทั้งบูรณาการเร่งรัดการทำงานของหน่วยปฏิบัติการในพื้นที่การประสานสงเคราะห์ช่วยเหลือ ฟื้นฟูสมรรถภาพ พัฒนาและคุ้มครองสวัสดิภาพผู้ด้อยโอกาส คนพิการ ผู้สูงอายุ สตรี คนไร้ที่พึ่งผู้ต้องขัง และผู้ประสบปัญหาทางสังคมอื่น ๆ รวมทั้งเป็นศูนย์ข้อมูลผู้ด้อยโอกาสทุกประเภทของจังหวัดชายแดนภาคใต้ เพิ่มศักยภาพและขีดความสามารถของสถาบันครอบครัวการส่งเสริมสนับสนุนเพื่อให้ครอบครัวอบอุ่น การดำเนินการต่อกลุ่มเป้าหมายพิเศษ คือสตรี เยาวชน และเด็กเพื่อการปลูกฝังแนวคิดค่านิยมที่ถูกต้องตามแนวทางสันติวิธีและสอดคล้องกับเอกลักษณ์เฉพาะพื้นที่การอนุรักษ์สิ่งแวดล้อมและความรู้ที่ถูกต้อง มีศักยภาพและความมั่นคงในการดำรงชีวิตให้ครอบครัวมีส่วนในการเฝ้าระวังและเตือนภัยทางสังคมตลอดจนส่งเสริมความเสมอภาคระหว่างชาย - หญิง ความเข้มแข็งของครอบครัวทั้งนี้ ตั้งแต่บัดนี้เป็นต้นไปประกาศ ณ วันที่ ๒๑ กรกฎาคม พ.ศ. ๒๕๕๔ภาณุ อุทัยรัตน์เลขาธิการศูนย์อำนวยการบริหารจังหวัดชายแดนภาคใต้ปริยานุช/ผู้จัดทำ๑๔ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๕ ง/หน้า ๓๔/๒๔ สิงหาคม ๒๕๕๔